open-index/open-wikipedia-markdown huggingface dataset:
Øyvind Eide

**Øyvind Eide** (født 7. desember 1981) er en norsk fotballtrener som trente for Stabæk Fotball Kvinner til seier i Toppserien 2013.

Eide er utdannet med mastergrad fra Norges idrettshøgskole der hans hovedoppgave hadde  tittelen «*Spillerutvikling i fotball*». 
Han har praktisk erfaring som trener i Skeid, der han hadde oppgaver som trener for aldersbestemte lag, og var assistent på juniorlaget med Ronny Holmedal som hovedtrener. 

I 2007 ble Eide hentet til Kongsvinger som spillerutvikler. Fra 2009 ble Eide assistenttrener i klubben og tok over hovedansvaret for A-laget i september samme år da Tom Nordlie gikk til Fredrikstad Fotballklubb. Han ledet laget mot opprykk fra 1. divisjon i 2009 da han var hovedtrener i denne perioden.

Fra 2012 til 2016 ledet han Stabæk Fotball Kvinner i Toppserien.  Laget vant NM i fotball for kvinner 2012 og Toppserien 2013. Han ble etterfulgt senhøstes 2016 av Vanja Stefanovic.

## Referanser


## Eksterne lenker
* 
*
Georgios Papadopoulos

**Georgios Papadopoulos** (gresk: Γεώργιος Παπαδόπουλος; født 5. mai 1919 i Elaiokhori i Akhaia på Peloponnesos, død 27. juni 1999 i Aten) var en gresk offiser som ledet statskuppet 21. april 1967 og deretter fortsatte som statsminister og senere president i den greske militærjuntaen 1967–1974.

## Liv og virke
### Bakgrunn
Papadopoulos ble født i den lille landsbyen Eleochori (Ελαιοχώρι Αχαΐας) som sønn av en lærer. Etter gymnaset gikk han fra 1937 til 1940 på kadettskole N (Σχολή Ευελπίδων).

### Annen verdenskrig
Etter å ha blitt uteksaminert fra militærakademiet i 1940, ble Papadopoulos innkalt til hæren og tjenestegjorde som artillerist i kampene mot først Italia, og deretter Tyskland under andre verdenskrig. Under den tyske okkupasjonen valgte han å samarbeide med okkupantene, men flyktet med hjelp fra britene i 1944 til Midtøsten hvor den greske eksilregjeringen var. Her var han resten av krigen som løytnant. 

### Etterkrigstiden
Etter krigen ble han major og utdannet av CIA. Deretter tjenestegjorde han i den greske etterretningstjenesten.

I 1956 deltok Papadopoulos i det mislykkede kuppforsøket mot kong Paul. To år senere var han med på å bygge opp et senter for militære studier, som senere ble utgangspunkt for det vellykkede kuppet i 1967. 

En måned før valget i 1967, ledet Papadopoulos en gruppe høyere offiserer i et statskupp, godt hjulpet av den politiske konflikten som var mellom kong Konstantin II  og statsminister Georgios Papandreou. Papadopoulos’ hensikt bak kuppet var å omdanne Hellas, og etter kongens mislykkede motkupp 13. desember samme år, måtte kongen forlate landet.

### Statsminister
Papadopoulos ble da ny statsminister. Papadopoulos' regime var preget av unntakslover, sensur, massearrestasjoner og tortur. Da den internasjonale kritikken vokste forsvarte han juntaens politikk ved å hevde at landet var truet av en kommunistisk overtakelse av landet. Men bortsett fra amerikansk støtte, forble landet isolert internasjonalt.

13. august 1968 overlevde han et attentat fra Alexandros Panagoulis. Fengslingen av attentatmannen fikk stor internasjonal oppmerksomhet, og den internasjonale kritikken førte til forsøk på å demokratiskere styret. 1. juli 1973 ble monarkiet formelt avskaffet og Papadopoulos utnevnte seg selv til president.

### Avsatt
17. november 1973 gjorde studentene ved Athens polytekniske høyskole opprør, og 25. november ble han avsatt av de øvrige militære. Året etter ble demokratiet gjeninnført og Papadopoulos ble stilt for retten. Han ble først dømt til døden, men straffen ble senere omgjort til livsvarig fengsel. Han døde av kreft, 80 år gammel, mens han fortsatt satt i fengsel.

## Se også
* Den greske militærjuntaen 1967-1974

## Referanser
Spidskuglen

***Spidskuglen*** var et humoristisk, satirisk ukeblad for Arendal og Omegn.

Bladet utkom i årene etter Arendalskrakket, fra 1887 til 1890, og ble utgitt av Thomas Andreas Heimdal som var en forgrunnsfigur i Samholdbevegelsen. Bladet kalles først «Spidskuglen», deretter «Spiskula», og igjen «Spidskuglen» og til slutt «Spidskula».

*Spidskuglen* og *[[Samholds Avis]]* var viktige medier til å formidle Samholdsbevegelsen  synspunkter og holdninger.

Aust-Agder museum og arkiv har Spidskula tilgjengelig på lesesalen; tidsskriftet er også tilgjengelig i Digitalarkivet.

Mens *Samholds Avis* ikke er bevart i et eneste eksemplar. 

## Litteratur
*Harald Flodda: *Spidskula*. I "Sånn var det". Arendal historielags årbok 2009. 
*Johannes G. Torstveit: *Storsvindel bankkrakk og nytt politisk parti 1886-88, Arendal 1886-1888*, Arendals Tidende, 2012

## Eksterne lenker
*Digitalarkivet Spidskuglen skannet i Digitalarkivet
Festival i Venedig

***Festival i Venedig*** er en norsk musikal som gikk på NRK Fjernsynet i 1968. Regien var ved Knut Bohwim og personinstruksjonen var ved Erik Lassen. Den var basert på den britiske musikalen *Grab Me a Gondola*, som hadde premiere i 1956 med libretto og sangtekster av Julian More, musikk av James Gilbert og som gikk lenge på teater i Londons teaterdistrikt West End. Musikalen hadde tidligere blitt satt opp på Det nye teater i Oslo i 1957.

Musikalen ble oversatt og tilrettelagt for fjernsyn av Erik Diesen med tekstbidrag av Finn Ludt og Arne Hestenes. *Festival i Venedig* ble 15. april 1968 sendt som Norsk rikskringkastings bidrag til den nordiske operette-serien. Noen av scenene ble spilt inn i Venezia. Kringkastingsorkestret og et storband medvirket under ledelse av Øivind Bergh.

## Handling
Filmstjernen Virginia Jones reiser til Venezia og vil spille rollen som Portia i *[[Kjøpmannen i Venedig]]*. Med på reisen er hennes manager Alex Bryan. Hun forelsker seg i journalisten Tom Wilson, som er i Venezia med sin forlovede Margaret Kyle. Margaret blir sjalu, og drar på Harry's Bar der hun blir kjent med den venetianske prins Luigi Bourbon Corielli.

## Rolleliste
### Hovedroller
*Sidsel Ryen – filmstjernen Virginia Jones
*Per Asplin – journalisten Tom Wilson
*Inger Teien – Margaret Kyle, Tom Wilsons forlovede
*Lars Nordrum – den venetianske prins Luigi Bourbon Corielli
*Unni Bernhoft – starleten Maria Grey
*Arne Bendiksen – Virginia Jones' manager Alex Bryan
*Arve Opsahl – marineoffiseren R. N. Fitzmorris
*Erik Lassen – pensjonateieren Tino
*Rolf Søder
*Berit Kullander – starlet
*Sissel Ramberg – starlet
*Irene Weng – starlet
*Kari Lajla Thorsen – starlet
*Sverre Anker Ousdal – journalist
*Ronald Frazier – journalist
*Fredrik Rütter – journalist
*Terje Gulbrandsen – journalist
*Terje Solberg – journalist

### Biroller
*Carsten Byhring
*Wilfred Breistrand
*Alf Malland
*Harald Stormoen
*Sverre Wilberg
*Svein Wickstrøm
*Per Lekang
*Gene Nettles
*Kari Diesen
*Kjersti Døvigen

## Stab
*Egil Monn-Iversen – musikkarrangementer
*Gene Nettles – koreografi
*Erik Lassen – personinstruksjon
*Per Lekang – kostymer
*Tobben – sminke
*Gunnar Alme – dekorasjoner
*Bjørn Harald Hansen, Per Steffensen – lyd
*Dag Klippenberg – fotograf
*Finn Ludt, Arne Hestenes – tekstbidrag
*Erik Diesen – oversatt og bearbeidet for fjernsyn
*Knut Bohwim – regi

## Referanser


## Eksterne lenker
*
Eio

**Eio** er ei kort men vannrik elv i Eidfjord kommune i Hordaland. Den renner fra Eidfjordvatnet og ut i Eidfjorden og er 2,1 kilometer lang. Elva utgjør nederste del av **Eidfjordvassdraget**, som foruten Eio består av de to elvene Bjoreio og Veig, som renner sammen i Eidfjordvatnet. Vassdraget drenerer et nedbørfelt på , og er 78,5 kilometer langt, regnet fra Bjoreios fjerneste kilder på Hardangervidda til munningen i fjorden.

## Referanser




## Eksterne lenker
*
Sakkat

**Sakkat** (tidligere kalt *Saggat* eller *Saggatjaure*) er en innsjø i Jokkmokk kommune, Norrbottens län i landskapet Lappland i Sverige. Innsjøen har et areal på knapt 34 km² og ligger 302,5 meter over havet. Ved vestenden ligger tettstedet Kvikkjokk. Sjøens utløp er i øst gjennom Lilla Luleälven. 

Innsjøen har bratte strender. På begynnelsen av 1900-tallet var innsjøen 83 meter dyp.

## Referanser
Zapp Brannigan

**Zapp Brannigan** er en fiktiv karakter i tegnefilm-serien *[[Futurama]]*. Han er en kaptein på flere romskip. Han er halvfeit, mislykket og desperat etter damer. Måten han sjekker opp kvinner på, er å være forferdelig elegant og arrogant. Han har en liten medhjelper som heter Kif Kroker.

Zapp Brannigan er en 25-stjerners general i militæret til Democratic Order Of Planets (D.O.O.P.) selv om den offisielle tittelen hans varierer i løpet av serien. Brannigan er kaptein på romskipet Nimbus. Zapp oppfører seg ofte idiotisk, egoistisk, og som en stor reddhare. Rett etter at hun først møter ham, har Turanga Leela sex med ham av medlidenhet. Zapp nevner dette stevnemøtet gjentatte ganger i senere episoder, mens han fremdeles er overbevist om at Leela begjærer ham - til tross for hennes vokale (og ofte voldelige) motstand mot dette.

Brannigan er kjent for å gjøre katastrofale feil, for eksempel å ødelegge hele hovedkvarteret til DOOP. Men i offentligheten blir han ansett som en veletablert og anerkjent leder for alt militæret på Jordkloden. Selv om Zapp, på jorden, blir sett på som en respektert helt for hans mange militære seire, er nesten alle disse seirene mot ufattelig svake motstandere - for eksempel mot pasifistene fra Gandhi-planeten, oppkalt etter Mahatma Gandhi. Hans seiere blir som regel oppnådd gjennom taktikk som aldri bryr seg om sikkerheten til hans egne soldater.
Louis Walsh

**Louis Walsh** (født **Michael Louis Vincent**; 5. august 1952) er en irsk artist-manager og dommer på den engelske versjonen av *[[X Factor]]*.

Pr juli 2009 har hans artister produsert 30 «UK Top 1»-singler, den første var «Words» av Boyzone.

## Artister (utvalg)
* Westlife 
* Boyzone 
* Ronan Keating 
* Bellefire 
* Six 
* Girls Aloud 
* G4 
* Shayne Ward 
* The MacDonald Brothers 
* Samantha Mumba  
* Eton Road 
* Bubbel G

## Referanser


## Eksterne lenker
* 
*
Haakon Dyrnes

**Haakon Dyrnes** (født 5. august 1966) har vært administrerende direktør i Tele2 Norge AS. Dyrnes er utdannet siviløkonom. Han startet sin karriere med salg mot dagligvarebransjen. Senere var han med da radiokanalen P4 startet i 1993. Her hadde han en sentral rolle innen salg og markedsføring. Fra midten av 1996 arbeidet Dyrnes i Telenor, der han har hatt flere lederstillinger på produkt- og markedssiden, blant annet som produktansvarlig for ISDN.

Deretter gikk Dyrnes gradene i Tele2 Norge, først som produktdirektør i 2001, salgs- og markedsdirektør i 2003 og 1. juni 2006 overtok han som den første norske administrerende direktør i det svenskeide telekomselskapet.

Tele2 AB er et pan-europeisk telekomselskap med cirka 25 millioner kunder i 11 europeiske land, med en omsetning i 2008 på 39,5 milliarder SEK. 

Tele2 Norge AS var Telenors og Netcoms største utfordrer i telekommarkedet i Norge. Tele2 Norge AS hadde i 2008 55 medarbeidere og omsatte for 2,99 milliarder NOK.

I 2016 ble Dyrnes bedt om å bygge opp Komplett Mobil som i løpet av 2,5 år ble det 4. største mobilselskapet i Norge, før det i 2019 ble solgt til Ice Communications Norge.
 
**Etter salget av Komplett Mobil etablerte Dyrnes strømselskapet [http://www.klarkraft.no Klarkraft], hvor han i dag er daglig leder. Klakraft ble lansert i markedet ved årsskiftet 2020/2021**

## Eksterne lenker
* Tele2 Norges hjemmeside
* Haakon Dyrnes' blogg 
* Tele2 ABs hjemmeside
Padjelantaleden

**Padjelantaleden** er ca. 150&nbsp;km lang vandringsled mellom Kvikkjokk i Jokkmokk kommune og Änonjálmme/Vaisaluokta i Kiruna kommune, begge i Norrbottens län i landskapet Lappland i Sverige. Vandringen går gjennom Tarradalen, forbi Staloluokta samt innsjøene Vastenjaure og Virihaure i Padjelanta nasjonalpark og langs elven Vuojatädno til dens utløp i innsjøen Akkajaure. Overnattingshytter og enklere overnattingsmuligheter finnes langs hele strekningen, som er meget lett å gå. Hyttene utenfor nasjonalparken drives av Svenska Turistföreningen, mens hyttene inne i nasjonalparken forvaltes av områdets samer. Svenska Turistföreningen bedriver sommertid båttrafik mellom Ritsem, Änonjálmme (Akka) og Vaisaluokta.

Strekningene Kvikkjokk – Tarrekaise og Staloluokta – Vaisaluokta er også en del av Nordkalottleden.

## Etapper
### Kvikkjokk - Staloluokta
* Kvikkjokk – Njunjes, 16&nbsp;km
* Njunjes – Tarrekaise, 6&nbsp;km
* Tarrekaise – Såmmarlappa, 13&nbsp;km
* Såmmarlappa  – Tarraluoppal, 13&nbsp;km
* Tarraluoppal – Tuottar, 11&nbsp;km
* Tuottar – Staloluokta, 18&nbsp;km

### Staloluokta - Vaisaluokta
* Staloluokta – Arasluokta, 12&nbsp;km
* Arasluokta – Låddejåkkå, 13&nbsp;km
* Låddejåkkå – Kutjaure, 19&nbsp;km
* Kutjaure – Vaisaluokta, 18&nbsp;km

Alternativ vei:
* Låddejåkkå – Kisuris, 23&nbsp;km
* Kisuris – Akka, 14&nbsp;km

## Eksterne lenker
* Padjelantaleden
Kuraffen

**Kuraffen** er en *[[Barne-TV (NRK)|Barne-TV]]* figur fra NRK Super, først sett i 2 vignetter (intro og outro) laget av Endre Skandfer sammen med Fantorangen (han het opprinnelig Orangufanten) og Elgøyen. andre figurer var to barn, fisker, maneter og lilla skapninger med pigger. I de opprinnelige vignettene var Kuraffen hannkjønn og var sammen med to mindre kuraffer som var hans kone og datter. Da Kuraffen ble redesignet ble hun hunkjønn og deretter ble hankjønn igjen. 

I starten (2002) var Kuraffen hovedrollen av figurene Qvisten Animation skapte helt til NRK Super ble lansert og Fantorangen tok over som hovedrollen. Dette forklarer hvorfor Kuraffen var den første av disse figurene til å få sin egen bok med navnet sitt i tittelen av boken (Kuraffens Tellebok) 

Den er en blanding av ku og sjiraff, med kuføtter og -hode, og sjiraffens hals og kropp. I 2007 ble hun redesignet av Stig Saxegaard, og dukkefiguren ble laget av Tiina Suhonen i samarbeid med NRK.

## Figurens utvikling
Kuraffen ble forandret litt med tiden, etter hvert som figuren ble gjenbrukt i nye programserier og med nye dukkeførere.

### ''Kuraffens TV-show''
Kuraffen dukket først opp på NRK Super i *Kuraffens TV-show*, som gikk fra januar til mai 2008. Den bodde på en kolle med en magisk kikkert som også fungerte som TV, og viste korte filmer. Serien inneholdt også et tre som stadig overrasket med nye ting. Kuraffen ble spilt og stemmelagt av Cathrin Gram.

### ''Barnas Supersommer''
Sommeren 2009 kom Kuraffen tilbake på skjermen i helgeprogrammet *Barnas Supersommer* sammen med programleder Wilhelm Støylen. De bodde på en digitalt fremstilt bondegård, der de sang og bygde ting av skrot. Kuraffen ble spilt og stemmelagt av Mads Buer.

### Annen bruk
I 2010 ble Kuraffen flere ganger brukt i andre serier på NRK, som *[[Krem Nasjonal]]*, *[[Tellekorpset]]* og *[[Superia (TV-program)|Superia]]*.

Kuraffen ble siste gang brukt i slutten av desember 2012, men har vært brukt av Mads Buer i sin rolle som sykehusklovn.

## Referanser
Stáloluokta

**Stáloluokta** er en sameby i Padjelanta nasjonalpark. Den er grunnlag for reindriften i området og utgjør basis for fisket i innsjøen Virihaure.

Padjelantaleden passerer gjennom Stáloluokta og i byen finnes en hytte for overnatting, samt to små butikker som sommerstid selger nødvendig utstyr samt samisk mat som bannock, tørket reinkjøtt og røkt fisk. Flera turoperatører tilbyr regulære helikopterturer til Stáloluokta fra Kvikkjokk eller Ritsem, noe som gjør byen til et utgangspunkt for mange vandrere. Sarek nasjonalpark ligger omtrent en dagsetappe fra Stáloluokta.
Vastenjaure

**Vastenjaure** (lulesamisk: *Vásstenjávrre*) er den nest største innsjøen i Padjelanta nasjonalpark i svensk Lappland. Vastenjaure ligger 547 meter over havet og innsjøens areal er 89,8&nbsp;km². På det dypeste er den 134 meter, og Vastenjaure er dermed Sveriges åttende dypeste innsjø. Ved sjøen ligger samelandsbyen Vásstenjávrre. Sjøen har innløp fra Virihaure og Låddejåhkå. Utløpet er til Akkajaure via Vuojatädno, og inngår i Luleälvens nedbørsområde. 

Sjøen er ikke regulert, og den økologiske status klassifiseres som «høy».

## Se også
* Liste over innsjøer i Skandinavia

## Referanser




## Eksterne lenker
* Sub-bassenger på sveriges meteorologiske og hydrologiske institutt Vattenwebb (S-HYPE) 
* Laste ned data fra den svenske Vattenarkiv
Virihaure

**Virihaure** (lulesamisk: *Virihávrre*) er den største innsjøen i Padjelanta nasjonalpark i svensk Lappland. Innsjøen ligger 579 meter over havet og har et areal på 112&nbsp;km². Sjøen har innløp fra elvene Miellädno og Stálojåhkå, og utløp til Vastenjaure. Sjøen inngår i Luleälvens dreneringsområde. På det dypeste er den 138 meter, og Virihaure er dermed Sveriges sjette dypeste innsjø. 

Ved innsjøen ligger de to samelandsbyene Stáloluokta og Árasluokta. Innsjøen er ikke regulert, og den økologiske statusen klassifiseres som «høy».

## Se også
* Liste over innsjøer i Skandinavia

## Referanser
Kristin Hille Valla

**Kristin Hille Valla** (født 1944) er en norsk embetskvinne og tidligere politiker (Sp). Hun var miljøvernminister i Jan P. Syses regjering 1989–1990 og fylkesmann i Oppland fra 2002 til 2014.

## Bakgrunn og yrkeskarriere
Hun er datter av gårdbruker Jens N. Sterri (1903–1993) og husmor Valborg Hille (1910–1958) og vokste opp i Hafslo. Hun har gått husmorskole, examen artium fra Sogndal gymnas 1964, faglærereksamen fra Stabekk høgskole 1967, eksamen i statsvitenskap og offentlig administrasjon fra Møre og Romsdal distriktshøgskole 1988.

Valla var lærer ved Tangen barne- og ungdomsskole 1968–1970, Dovre ungdomsskole 1971–1972, Fylkesyrkesskolen og Hjerkinn husflidskole 1972–1974. Hun var rektor ved Nesbyen videregående skole 1975–1989, fylkesskolesjef i Oppland 1991–1998, direktør i Kommunenes Sentralforbund 1998–2000 samt prosjektdirektør i Hedmark og Oppland 2000–2001.

## Politisk arbeid
Valla har hatt en lang rekke offentlige verv. Til hennes politiske aktivitet kan regnes nestleder i Nes Senterparti 1983–1985, leder i Buskerud Senterkvinner 1983–1985, medlem av Senterpartiets programkomité 1984–1989, medlem av Nes kommunestyre 1984–1987, leder i Senterpartiets utdannelses- og forskningsutvalg 1987–1990, 2. nestleder i Senterpartiet 1987–1991, medlem av Buskerud fylkesting 1988–1991 og miljøvernminister i Jan P. Syses regjering 1989–1990.

## Referanser


## Eksterne lenker
* 
* Kristin Hille Valla - Store norske leksikon
Den tidløse formel

**Den tidløse formel** er med hensyn til fysikken en utledning som gir mulighet for å regne ut variabler som akselerasjon, fart eller strekning, uavhengig av tiden. Denne formelen gjelder dersom en gjenstand har konstant akselerasjon, som f.eks. ved et fritt fall i et jevnt tyngdefelt. Formelen er

v2 = v02 + 2as

der v0 er startfarten, målt i meter per sekund (m/s), og s er strekningen målt i meter (m).
Tarradalen

**Tarradalen** er en ca. 45&nbsp;km lang fjelldal som strekker sig fra Kvikkjokk till det sørøstlige hjørnet av Padjelanta nasjonalpark. Den gjennomkrysses av den sørlige delen av Padjelantaleden. Langs leden finnes flere overnattningshytter som drives i regi av Svenska Turistföreningen.
Ritsem

**Ritsem** (lulesamisk: *Rijtjem*) er et lite sted i Gällivare kommune i Norrbottens län i landskapet Lappland i Sverige. Ritsem befinner seg like i nærheten av Stora Sjöfallets nasjonalpark. Fra Ritsem går det en regulær bussforbindelse med Gällivare både om sommeren og vinterstid.

Vannkraftverket i Ritsem henter sitt vann fra innsjøen Siiddasjávri, fra strekningen mellom Ritsem og Akkajaure.

Ritsem er også en sameby. I Ritsem finnes en fjellstue som drives av Svenska Turistföreningen.Den betjenes hovedsakelig av turister som reiser til og fra de nordlige delene av nasjonalparkene Padjelanta og Sarek med en båtforbindelse over Akkajaure som drives av Svenska Turistföreningen.

## Referanser


## Eksterne lenker
* Svenska Turistföreningen
Stephen Gately

**Stephen Patrick David Gately** (født 17. mars 1976, død 10. oktober 2009) var en irsk skuespiller og sanger.

## Musikk
Sammen med Ronan Keating var Gately hovedsanger i popgruppen Boyzone, hvor han deltok på fem studioalbum. Han utga sitt eneste soloalbum *New Beginning* i 2000 etter at bandet ble oppløst. Albumet kom på topp 10 på den britiske albumlisten og ga tre hit-singler. I 2008 ble Boyzone gjenforent, og Gately var med på flere innspillinger og konserter.

## Film, TV og teater
Gately spilte i den irske filmen *The Bargain Shop* fra 1992 samt hadde stemmen til figuren *Blackavar* i tre episoder av TV-serien *Watership Down* i 1999. I 2002 fikk han hovedrollen Joseph i musikalen *Joseph and the Amazing Technicolor Dreamcoat*, og fra 2004 til 2005 spilte han i musikalen *Chitty Chitty Bang Bang*. Han hadde også en rolle i en pantomimeoppføring av Askepott og har spilt kråkeskremselet i Trollmannen fra Oz. I 2008 spilte han i den britiske skrekkfilmen *Credo*.

## Privatliv
Gately kom ut som homofil i 1999, noe som sjokkerte store deler av den kvinnelige fansen. Han giftet seg med Andrew Cowles i Las Vegas i 2003 og senere formelt i en seremoni i London i 2006. 

## Død
10. oktober 2009 ble Gately funnet død i parets leilighet på øya Mallorca i Spania. Obduksjonen viste at han døde av væske i lungene. Han ble bisatt i Dublin 17. oktober 2009.

## Diskografi
* 1995: Boyzone – *Said and Done*
* 1996: Boyzone – *A Different Beat*
* 1998: Boyzone – *Where We Belong*
* 1999: Boyzone – *By Request*
* 2000: Stephen Gately – *New Beginning*
* 2008: Boyzone – *Back Again... No Matter What*

## Referanser


## Eksterne lenker
* 
* 
* 
*
Nordkalottleden

**Nordkalottleden** (finsk: *Kalottireitti*, Svensk: *Nordkalottleden*) er en merket sti gjennom de arktiske delene av Norge, Sverige og Finland. Stien er i alt 800 kilometer lang, fra Kautokeino i Finnmark til Sulitjelma i Nordland. En alternativ rute ender i Kvikkjokk i Sverige.

Stien krysser landegrenser 10 ganger underveis. 380 kilometer av stien ligger i Norge, 350 kilometer i Sverige og 70 kilometer i Finland. Ruta går blant annet gjennom de vernede områdene Øvre Dividal nasjonalpark, Rohkunborri nasjonalpark, Abisko nasjonalpark, Reisa nasjonalpark og Padjelanta nasjonalpark.

Stien ble planlagt i 1977 som en sammenkobling av eksisterende kortere stier.

## Vandring langs Nordkalottleden
Selv om Nordkalottleden er oppmerket med varder og skilt er det nødvendig å ta med kart. Vannføringen kan være høy, særlig om sommeren når snøsmeltingen er mest intens, og det kan føre til at man må gå omveier i forhold til hvor leden egentlig går.

Vandring på Nordkalottleden er krevende og anbefales ikke for uerfarne. Avstanden mellom overnattingshytter er ofte for lang til å passe inn i en dagsmarsj. Man bør derfor bære med seg telt.

## Viktige steder langs stien
* Kautokeino (Norge)
* Pitsusköngäs (Finland) – en foss
* Kilpisjärvi (Finland) – et tettsted
* Treriksrøysa – der Norge, Sverige og Finland møtes
* Abisko (Sverige)
* Skjomdalen (Norge)
* Nikkaluokta (Sverige)
* Ritsem (Sverige)
* Kvikkjokk (Sverige)
* Sulitjelma (Norge)

## Eksterne lenker
* Beskrivelse av stien <small>(svensk)</small>
* Nordkalottleden gjennom Finland <small>(finsk)</small>
Doblouggården (1933)

Den nye **Doblouggården** ligger i Dronningens gate 40 i Oslo. Bygningen ble oppført i 1933 og er den første forretningsgården i Oslo bygget i armert betong med buede, horisontale vindusbånd. Bygningen er tegnet av den tysk-jødiske arkitekten Erich Mendelsohn i 1932 og oppført av arkitekt Rudolf Emanuel Jacobsen for Brødrene Dobloug ved Ingar Dobloug. Utførende entreprenør var Thor Furuholmen. Bygningen er oppført som bevaringsverdig på Byantikvarens gule liste.

## Se også
*Funksjonalisme

## Kilder
* *Erich Mendelsohn – Dynamik und Funktion*. Hatje Canz Verlag, 1999, s. 131-132

## Eksterne lenker
* Et utvalg funksjonalistiske bygninger i Norge
* [Byantikvarens gule liste](http://www.byantikvaren.oslo.kommune.no/getfile.php/byantikvaren%20(BYA)/Internett%20(BYA)/Dokumenter/gulliste/gulliste_0706.xls)
*
DS «Royal William»

**DS «Royal William»** var et canadisk dampskip. Det var et av de første fullverdige dampskip som krysset Atlanterhavet bare ved hjelp av dampkraft, det skjedde i 1833.

Skipet var oppkalt etter den daværende kong Vilhelm IV av Storbritannia.

## Referanser
Didrik Coucheron

**Didrik Hoel Coucheron** (født 1964) er en norsk offiser.

Coucheron var i perioden 2002–2008 leder i Befalets Fellesorganisasjon etter først å ha vært nestleder i samme organisasjon i tre år. Før dette hadde han jobbet og tatt utdanning i forsvaret, hvor han kombinerte jobbene med å være tillitsvalgt.

Han er nå administrerende direktør i Forsvarets Personellservice (FP).

## Kilder
* Intervju med Coucheron i Forsvarets Forum.
Peer Gynt Alpinklubb

**Peer Gynt Alpinklubb** er en klubb for alpint, telemark, snowboard og jibbere i Midt-Gudbrandsdalen. Klubben ble stiftet i 1989. Klubbens hører hjemme på Gålå.  Alpinist Kjetil Jansrud og skicrosskjører Sigrid Rykhus representerer klubben.

## Eksterne lenker
* Peer Gynt Alpinklubb
The Ethical Slut

***The Ethical Slut: A Guide to Infinite Sexual Possibilities*** (ISBN 1-890159-01-8) er en engelskspråklig sakprosa skrevet av Dossie Easton og Catherine A. Liszt (et pseudonym for Janet Hardy). Boken blir ansett for å ha gitt øket forståelse for muligheten av å praktisere samtykkende ikke-monogami som en livsstil og gir praktisk veilledning om hvordan slike langvarige forhold virker og kan praktiseres.

## Innhold
Forfatterne definerer begrepet *slut* – eller ludder – «som en person av hvilket som helst kjønn som har mot til å leve etter den radikale ideen om at sex er deilig og nytelse er godt for deg». Begrepet er tatt tilbake fra den vanlige bruken som beskrivelse av en promiskuøs person. I stedet blir det brukt til å beskrive en person som aksepterer sin glede av seksualiteten og nytelsen som ligger i intimitet med andre, og velger å sammenkoble og akseptere disse på en etisk og åpen måte, heller enn å drive med fusk. 

*The Ethical Slut* diskuterer hvordan man kan leve et aktivt liv med flere samtidige seksuelle forhold på en måte som er både ærlig og riktig. Andre emner som blir tatt opp til diskusjon, er hvordan takle de praktiske vanskelighetene og mulighetene for å finne og beholde partnere, opprettholde forhold med andre og strategier for personlig vekst. 

Boken inneholder kapitler som tar opp hvordan samtykkende ikke-monogami håndteres i forskjellige subkulturer slik som 
i de homofile og lesbiske miljøene, informasjon om hvordan håndtere «timeplaner», sjalusi, kommunikasjon, konflikter i forhold og etikette for gruppesex.

## Film
I en artikkel i januarutgaven av tidsskriftet *East Bay Express* ble det opplyst at Moses Ma skulle produsere en film basert på *The Ethical Slut*.

## Teater
John Sable's stykke *Multiple O*, en tilrettelegging av *The Ethical Slut* for scenen hadde premiere 2. mai 2008 på Broom Street Theater.

## Nye utgaver
Medforfatter Dossie Easton fortalte i mai 2007 at hun og Liszt arbeidet på en ny utgave av boken, hvor det blant 
annet skulle være flere kommunikasjonsøvelser og informasjon om polyamori-fellesskap på internett. Den utkom i mars 2009 og heter *The Ethical Slut: A Practical Guide to Polyamory, Open Relationships & Other Adventures*

## Referanser


## Eksterne lenker

* Greenery Press, hjemmesiden til forlaget som utgir *The Ethical Slut*
* A positive review of *The Ethical Slut*
* Summary on Qwantz Dinosaur Comics
Markgreven av Wus tempel

**Markgreven av Wus tempel** (kinesisk: 武侯祠, *Wu hou ci*) er et viden kjent og gammelt tempel sørvest i Chengdu, hovedstad for provinsen Sichuan i Folkerepublikken Kina. 

Tempelkomplekset ble bygd tidlig på 300-tallet i Cheng-Han-perioden av de seksten rikers tid og er viet til minnet av Zhuge Liang (181-234), «den krigerske markgreve» (*Wu hou*). Det ble fullstendig restaurert i 1672 under Qing-dynastiet. 

Blant mange velholdte statuer i anlegget kan fremheves de 28 embedsmenn og generaler for staten Shu, hvis karakteregenskaper angis ved ansiktsfargene de har fått. 

Ved siden av et lotusdike med noen paviljonger ligger minnetempelet for Liu Bei, som allerede tidlig under Ming-dynastiet ble integert i anlegget. Tempelanlegget ble i 1991 oppført på listen over kulturminner i Folkerepublikken Kina.   

I Baidicheng finnes det inkludert et tempel ved navn *Wu hou ci*.

## Eksterne lenker
* Ancestral Temple of Marquis Wu
* Wu hou ci (Fotos) 
* Map of Wu Hou Ci
PMS

**PMS** har flere betydninger:

* Premenstruelt syndrom
* Pantone Matching System
* Språkkode for Piemontesisk
* PMS benyttes som forkortelse for Phelan-McDermids syndrom også kjent som 22q13 syndrom
Liste over ordførere i Sunndal

**Liste over ordførere i Sunndal**. Sunndal prestegjeld ble opprettet som et formannskapsdistrikt (landkommune eller herred) med formannskapslovene av 1837. Prestegjeldet omfattet også annekssognet Øksendal med Ålvundeid. I 1854 ble herredet delt, så Øksendal med Ålvundeid ble utskilt som eget prestegjeld og herred. I 1899 ble også dette herredet delt. I 1960 ble Sunndal, Øksendal og Ålvundeid slått sammen igjen til den nåværende Sunndal kommune. I 1965 ble også bygda Ålvundfjord, nord for Ålvundeid, overført fra Stangvik til Sunndal kommune.

## Ordførere i Sunndal 1838–1853

## Ordførere i Sunndal 1854–1959

## Ordførere i Øksendal 1854–1898

## Ordførere i Øksendal 1899–1959

## Ordførere i Ålvundeid 1899–1959

## Ordførere i Sunndal etter 1960

## Referanser
Sankt Knuts kirke

**Sankt Knuts Kirke** og **Sankt Knut Kirke** er navnet på flere kirker:

;Danmark
* Sankt Knuts kirke (Odense) – domkirken i Odense
* Sankt Knuts kirke (Fredericia) – en kirke i Fredericia
* Sankt Knuts kirke (Ringsted) – en kirke i Ringsted
* Sankt Knuts kirke (Bornholm) – en kirke på Bornholm
* Sankt Knut kirke (Esbjerg) – en kirke ved Bramming ved Esbjerg

;Norge
* Sankt Knuts kirke (Brønnøy) – en kirkeruin på Tilrem i Brønnøy kommune
Thank You for the Music

**Thank You for the Music**, skrevet av Benny Andersson og Björn Ulvaeus, er en sang som fremføres av den svenske popgruppen ABBA. Den ble sluppet på B-siden til singelen «Eagle» i 1977 samt på ABBAs album *[[The Album]]* fra 1977. «Thank You for the Music» ble utgitt på singel som A-side den 6. november 1983, med «Our Last Summer» som B-siden. I Storbritannia plasserte singelen «Thank You for the Music» seg på den britiske singellisten.
Věra Růžičková

**Věra Růžičková** (født 10. august 1928, død 24. november 2018) var en tsjekkoslovakisk turner. Hun var med i et OL; i 1948.

Hun deltok i OL 1948, her fikk Tsjekkoslovakia gull i lagkonkurransen. Kvinnene ble kun premiert som lag, men i enkeltapparatene fikk hun tiendeplass i bom, ellevteplass i ringer og tolvteplass i bøylehest, noe som gjorde henne til den sjette beste gymnasten sammenlagt.

Hun døde den 24. november 2018.

## Referanser


## Eksterne lenker
*
Samisk kunst

**Samisk kunst** er kunst laget av samiske kunstnere. Kunstneren vil ofte støtte seg på og bruke etnisk tradisjonelle teknikker og materialer for brukskunst, men heve arbeidet over dette nivået.

Malere og grafikere tar ofte utgangspunkt i lokale og sosiale særegenheter, men på en måte som skiller dem ut fra andre kunstnere fra samme område.

Musikken kjennetegnes ved at samiske musikktradisjoner er med, også i mere moderne drakt.
Korprisen

**Korprisen** er en pris som årlig deles ut av Norges Korforbund til enkeltpersoner eller grupper som har bidratt til å gi norsk korsang større utbredelse og høyere kvalitet. Det er styret i Norges Korforbund som velger ut kandidater til prisen hvert år. 

## Mottakere av korprisen
* 2020: Dirigent Bjørn Moe 
*2018: Komponist og dirigent Steinar Eielsen
*2014: Dirigent Tove Ramlo-Ystad
* 2013: Dirigent Terje Kvam
* 2012: Dirigent Sverre Valen
* 2011: Komponist Henning Sommerro
* 2010: Dirigent Per Oddvar Hildre
* 2009: Dirigent Ragnar Rasmussen
* 2008: Dirigent og sangpedagog Carl Høgset
* 2007: Dirigent Øystein Fevang og Ensemble 96
* 2006: Dirigent og sangpedagog Norunn Illevold Giske
* 2005: Dirigent Maria Gamborg Helbekkmo
* 2004: Oslo kammerkor og dirigent/grunnlegger Grete Pedersen
* 2003: Dirigent og domkantor Magnar Mangersnes
* 2002: Komponist og dirigent Knut Nystedt

## Referanser
Nøisdalen

**Nøisdalen** er en dal på Spitsbergen, Svalbard. Nøisdalen ligger helt vest på Sabine Land og går fra nedre del av Sassendalen og øst-nordøstover til Nisjakollen. Nøisdalen har en stor koloni av havhest.

Nøisdalen har sitt navn etter den norske fangstmannen Hilmar Nøis, som hadde 38 overvintringer på Spitsbergen mellom 1909 og 1963.

## Referanser
Kommunestyrevalg i Åfjord

**Kommunestyrevalg i Åfjord** er en oversikt over kommunevalgene i Åfjord kommune som viser hvor mange stemmer de deltakende partiene fikk i tall og prosent og uttellingen det ga i kommunestyre og formannskap.

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2011

## Kommunestyrevalget 2007

## Kommunestyrevalget 2003

## Referanser
Božena Srncová

**Božena Srncová** (født 11. juni 1925 i Praha, død 30. november 1997 samme sted) er en tidligere tsjekkoslovakisk turner. Hun var med i to OL; i 1948 og 1952.

Hun deltok i sitt første OL i 1948, her fikk Tsjekkoslovakia gull i lagkonkurransen. Kvinnene ble kun premiert som lag.

Neste OL, i 1952, var den første olympiaden der kvinnene også ble premiert i enkeltapparater. Kvinnene konkurrerte i fire apparater, samt individuell mangekamp og lagkonkurranse. De gjorde en selvvalgt og en obligatorisk øvelse i hvert apparat, dvs. en 8-kamp. I tillegg konkurrerte de med håndholdte apparater, som lag. Srncová fikk ingen individuelle medaljer, men var med og vinne bronse i lagkonkurransen.

## Eksterne lenker
* 
* IOC – Offisiell sluttrapport Sommer-OL 1948, del 2  (resultater side 402)
* IOC – Offisiell sluttrapport Sommer-OL 1952, del 2  (resultater side 420)
Alkhornet

**Alkhornet** er et fjell på Spitsbergen på Svalbard. Alkhornet er 428 moh. og ligger på det sørøstligste delen av Protektorfjellet, på sørsiden av Oscar II Land.

Alkhornet har flere hekkekolonier for sjøfugl, som lunde, polarlomvi, teist og krykkje, og er blant de viktigste fugleområdene i Europa. Den kanskje viktigste bestanden her er av måkearten havhest, som det er meget store mengder av her og litt lengre vest på Daudmannsøyra langs Forlandssundet.

Under Alkhornet ligger rester etter den norske overvintringsfangsten først på 1900-tallet, med blant annet hytta som ble satt opp av Karl Eliassen fra Tromsø under første verdenskrig og videresolgt til Hilmar Nøis i 1920. I dag er hytta forfalt og nær ved å falle sammen. 

Ute på pynten av Alkhornet ligger en utkikkspost fra andre verdenskrig, hvor det er god utsikt over innløpet til Isfjorden. 

## Referanser
Sigurd Børsting

**Sigurd Børsting** (født 12. oktober 1934) er en norsk lege og spesialist i barnesykdommer. Han tok medisinsk embetseksamen i 1963 og arbeidet ved Fylkessykehuset i Kristiansund og Haukeland sykehus til 1972, da han ble spesialist i barnesykdommer. Fra 1973 til 2004 arbeidet han som spesialist i barnesykdommer ved Innherred sykehus i Levanger. 17 av disse årene var han avdelingsoverlege. 

## Priser
* Kongens fortjenstmedalje i gull 2007
* Mor-barn-statuetten for langvarig arbeid med hjertesyke barn i Nord-Trøndelag 2002
* Fylkeslegens helsepris 1997
* Æresmedlem i Norsk barnelegeforening

## Referanser


## Kilder
* *Sigurd Børsting 75 år.* Fødselsdagsomtale i Aftenposten Kultur 12. oktober 2009 side 12.
Æðuvík

**Æðuvík** (, foreldet dansk skrivemåte: *Avevig*) er en bygd på Færøyene. Den ligger på østsiden av Eysturoys sørspiss, Eystnes.

Mange færøyinger besøker Æðuvík rundt juletider, da bygda blir pyntet med lys og andre juledekorasjoner.

Æðuvík lå opprinnelig i Nes’ bygdeallmenning, Neshaga. Vårtinget på Eysturoy ble i middelalderen holdt på Tinghella ved Æðuvík. Stedet ble først bosatt som en utflytterbygd i 1897. Da bygda var hundre år gammel i 1997, ble det reist et minnesmerke over nybyggerne. 

Det første leddet i stedsnavnet Æðuvík kommer av færøysk *æða*, ærfugl.

## Referanser
M6 (Berlins sporvei)

**Metrolinje M6** er en sporveislinje fra Hackescher Markt, Alexanderplatz og S-Bahnhof Landsberger Allee til de nye bydeler Marzahn og Hellersdorf i det østlige Berlin.

Endestoppestedet er Risaer straße og M6 er den nest lengste linjen i Berlin – hele turen tar 58 minutter. Mellom Risaer straße og Landsberger Alle/Petersburgerstraße (der det er overgang til M5, M8 og M10) er det 24 timers trafikk og minst 10 minutters frekvens mellom kl 0430 og 0030, mens det på resten av linjen som går gjennom sentrum av det østlige Berlin, er en lavere frekvens og ingen nattrafikk.

## Eksterne lenker
* https://web.archive.org/web/20091012001438/http://www.bvg.de/index.php/de/3743/name/MetroTramlinie+M6.html
Commando

***Commando*** er en amerikansk actionfilm fra 1985 regissert av Mark L. Lester. Filmen handler om en forhenværende amerikansk elitesoldat som blir tvunget tilbake til den verden han har snudd ryggen til da hans datter blir kidnappet. Kidnapperne er tidligere bekjente og vil ha ham til å myrde en statsleder i Sør-Amerika. Hovedrollen spilles av Arnold Schwarzenegger, mens sentrale biroller spilles av Rae Dawn Chong, Alyssa Milano, Vernon Wells, Bill Duke og Dan Hedaya.

## Handling
John Matrix er forhenværende leder av en av Natos elite-operasjonsgrupper, kjent som "Silver Stars". Han lever nå en eremitt-tilværelse i villmarken sammen med sin datter. Han blir tvunget tilbake til den verden han har snudd ryggen til da hans 11-årige datter blir kidnappet av en fiende fra hans fortid. Kidnapperne stiller ham et ultimatum: Å drepe presidenten i Venezuela innen 12 timer. Hvis ikke dør datteren. Men Matrix har helt andre planer enn å fly til Venezuela. Han får uventet hjelp av en ung livlig flyvertinne som ufrivillig vikles inn i jakten på datteren.

## Om filmen
### Popularitet og økonomi
*Commando* ble en moderat publikumssuksess. Den innbrakte $57,5 millioner på verdensbasis, hvorav $35 millioner i USA alene. Den havnet på 25. plass over de mest innbringende filmene i USA i 1985.

Produksjonskostnadene var på ca 10 millioner dollar.

### Anmelderne
Den ble forholdsvis godt mottatt av kritikerne, noe som gjenspeiles i at den har oppnådd 70 % på Rotten Tomatoes. Den amerikanske filmanmelderen Leonard Maltin gav den to av fire stjerner.

CINERAMA gav den terningkast fire i 2000 og skrev følgende: «*For edsvorne fans av Schwarzenegger kan vi anbefale denne filmen, men for de andre kan nok dette bli FOR mye muskler og skyting*».
### Annet
Filmen ble innspilt forskjellige steder i California.

I 2008 ble det utgitt en director's cut på DVD som er ca. to minutter lengre enn kinoversjonen.

I 2008 kom en russisk nyinnspilling kalt *Den D*.

Filmen ble forbudt på norske kinoer i 1985. En klippet versjon ble utgitt på video i mars 1988 med aldersgrense 18 år.

## I rollene
* Arnold Schwarzenegger – John Matrix
* Rae Dawn Chong – Cindy, flyvertinnen
* Dan Hedaya – Arius
* Vernon Wells – Bennett  
* James Olson – Franklin Kirby
* David Patrick Kelly – Sully
* Alyssa Milano – Jenny, Johns datter
* Bill Duke – Cooke
* Michael Delano – Forrestal
* Drew Snyder – Lawson
* Charles Meshack – Henriques
* Gary Cervantes – Diaz

## Referanser


## Eksterne lenker
*
Canada under Sommer-OL 1936

**Canada under Sommer-OL 1936**. 97 sportsutøvere fra Canada deltok i tolv grener i Sommer-OL 1936 i Berlin. Canada kom på 17.-plass med én gull-, tre sølv- og fem bronsemedaljer. 

## Medaljer

## Medaljevinnerne
    

## Kilder
* Canada under Sommer-OL 1936: Resultater og profilside  på sports-reference.com
Fuglehjelpen

**Fuglehjelpen** er en ideell organisasjon som tar hånd om fugler som er skadet og f. eks. ville fugler og burfugler som har rømt.

Fuglehjelpen er en frivillig forening med flere 100 medlemmer. Foreningen har inngått avtale med syv private veterinærer om gratis hjelp til nødstedte fugler; herunder spjelking av vingebrudd eller benbrudd, forgiftninger og andre indre skader. Etter rehabilitering i Røyken kommune (Slemmestad / Bødalen) slippes fuglene igjen ut i frihet. 

## Eksterne lenker
*
St. Sofia-katedralen (Novgorod)

**St. Sofia-katedralen** er en kirke i den russiske byen Novgorod. Den skriver seg tilbake til 1000-tallet, og er en del av verdensarven.

Katedralen ble bygget under Vladimir av Novgorod styre mellom 1045 og 1050. Byggverket er 38 meter høyt, og var under Republikken Novgorod landets åndelige og seremonielle sentrum. Den ble plyndret under Ivan den grusommes *[[Opritsjnina]]*-styre, og ble også skadet under andre verdenskrig. Under sovjetstyre var katedralen et museum, før den ble igjen ble tatt i bruk som kirke i 1991.

## Eksterne lenker
*
Ralph Metcalfe

**Ralph Harold Metcalfe** (1910–1978) var en amerikansk friidrettsutøver som deltok i De olympiske leker i 1932 i Los Angeles og 1936 i Berlin. Senere ble han politiker.

Metcalfe ble olympiske mester i friidrett under OL i 1936 i Berlin. Han var med på det amerikanske laget som vant 4 &times; 100 meter stafett foran Italia og Tyskland. De andre på laget var Jesse Owens, Foy Draper og Frank Wykoff. På 100 meter individuelt kom han på andreplass bak sin landsmann Jesse Owens.

Fire år tidligere, under OL i 1932 i Los Angeles, vant han to medaljer, sølv på 100 meter og bronse på 200 meter.

Han ble politiker i Chicago og satt i den amerikanske kongressen i fire perioder som demokrat fra Illinois.

## OL-medaljer
* 1936  Berlin -  **Gull** i friidrett, 4 x 100 meter stafett  USA
* 1932  Los Angeles -  Sølv i friidrett, 100 meter  USA
* 1936  Berlin -  Sølv i friidrett, 100 meter  USA
* 1932  Los Angeles -  Bronse i friidrett, 200 meter  USA

## Referanser


## Eksterne lenker
* 
* 
*
Lev Kulesjov

**Lev Vladimirovitsj Kulesjov** (russisk: Лев Владимирович Кулешов; født  i Tambov, død 29. mars 1970 i Moskva) var en sovjetisk filmskaper.

Kulesjov var en pioner innen sovjetisk montasjefilm, og har fått Kulesjov-effekten oppkalt etter seg. Blant hans mest kjente filmer er den antiamerikanske *[[Mr. Wests merkelige eventyr i Bolsjevikenes land]]* (1924) og *Dura Lex* (1926).

## Filmer i utvalg
* 1918 - *[[Projekt inzjenera Prajta]]* (Проект инженера Прайта)
* 1920 - *[[Na krasnom fronte]]* (На красном фронте)
* 1924 - *[[Mr. Wests merkelige eventyr i Bolsjevikenes land]]* (Необычайные приключения мистера Веста в стране Большевиков)
* 1925 - *[[Lutsj smerti]]* (Луч смерти)
* 1926 - *[[Po zakonu]]* (По закону)
* 1927 - *[[Vasja znakomaja]]* (Ваша знакомая)
* 1929 - *[[Vesjolaja kanarejka]]* (Весёлая канарейка)
* 1929 - *[[Dva-Buldi-dva]]* (Два-Бульди-два)
* 1931 - *[[Sorok serdets]]* (Сорок сердец)
* 1932 - *[[Gorizont (film fra 1932)|Gorizont]]* (Горизонт)
* 1933 - *[[Den store trøster]]* (Великий утешитель)
* 1934 - *[[Dokhunda]]* (Дохунда)
* 1940 - *[[Sibirjaki]]* (Сибиряки)
* 1944 - *[[My s Urala]]* (Мы с Урала)

## Referanser


## Eksterne lenker
*
Tinus Osendarp

**Martinus Bernardus «Tinus» Osendarp** (født 21. mai 1916 i Delft, død 20. juni 2002) var en nederlandsk friidrettsutøver som deltok i de olympiske leker i 1932 i Los Angeles og i 1936 i Berlin. Han var politi i det sivile liv og meldte seg inn i Den nasjonalsosialistiske bevegelsen i Nederland etter at Tyskland hadde okkupert landet. Han ble ansatt som sikkerhetspoliti og bistod deportasjonen av nederlandske jøder.

Osendarp vant to olympiske bronsemedaljer i friidrett i Sommer-OL 1936 i Berlin. Han kom på tredjeplass både på 100- og 200 meter. På 100 meter ble han slått av Jesse Owens og Ralph Metcalfe fra USA og på 200 meter var det amerikanerne Jesse Owens og Matthew Robinson som var raskere.

Osendarp ble etter krigen dømt til tolv års fengsel forbrytelser han hadde begått i krigsårene. Han ble løslatt i 1953. Han arbeidet som trener resten av sin yrkesaktive karriere.

## OL-medaljer
* 1936  Berlin -  Bronse i friidrett, 100 meter  Nederland 
* 1936  Berlin -  Bronse i friidrett, 200 meter  Nederland

## Referanser


## Eksterne lenker
*
Vladimir Gardin

**Vladimir Rostislavovitsj Gardin** (russisk: Влади́мир Ростисла́вович Га́рдин; født  i Tver i Tsarrussland, død 28. mai 1965 i Leningrad) var en sovjet-russisk filmskaper og skuespiller.

## Liv og virke
### Bakgrunn
Gardin ble født i Tver som offiserssønn. Han ble uteksaminert fra kadettskolen i Moskva i 1894, som tilknyttet 2. kadettkorps. Så fortsatte han militærstudier i Kiev og gjorde sin militære plikttjeneste 1896 til 1897. Da måtte han ut av det militæret på grunn av knappe bevilgninger.

### Teater
Han ble da med amatøterteater i Roslavl og så i en rekke teatertrupper og reiste rundt: Med Slavjanskitruppen (1898), til teatere i Riga, Jekaterinburg, Perm, Odessa, Bender, Jusovka, Chișinău, Hrodna  (Nikonovtruppen), Tsaritsyn  (Efimovtruppen), Taganrog (Forcattitruppen) og til Tbilisi (1902-1904).

Gardin ble først bredere kjent som teaterskuespiller og tilrettelegger av russiske klassiske verker og teaterstykker, blant annet hos skuespilleren og regissøren Vera Fjodorovna Komissarstsjevskaja.

### Film
I 1913 vendte han seg mot filmen, og deputerte som filmregissør året etter. Sammen med Jakov Protasanov, filmet han flere klassiske russiske romaner. Det gjaldt blant annet Tolstoj-verkene *[[Anna Karenina]]* (1914), *[[Kreutzersonaten]]* (1914) og *[[Krig og fred]]* (1915).

Etter oktoberrevolusjonen ble han i 1919 den første leder av den nettopp grunnlagte Moskvas filmskole, den første filmhøyskole i hele verden. I 1921 regisserte han *[[Serp i molot|Hammer og sigd]]*, en tidlig sovjetisk propagandafilm han handling lagt til borgerkrigstiden.

I 1925 regisserte han stumfilmen Krest i Mauzer. Hans siste regiarbeide var for *Tsar og dikter* (1927). Etter at lydfilmens tid begynte, arbeidet Gardin bare videre som skuespiller. Han ble rost for sine rolle-fortolkninger, og fikk i 1947 tittelen *Folkekunstner av Sovjetunionen* for sitt sentrale bidrag til landets filmindustri.

Han publiserte to memoarbind (1949 og 1952) og nok en bok i 1960.

## Referanser


## Eksterne lenker
*
Matthew Robinson

**Matthew «Mack» Robinson** (født 18. juli 1914 i Georgia, død 12. mars 2000 i Pasadena, California) var en amerikansk friidrettsutøver som deltok i de olympiske leker 1936 i Berlin.

Robinson vant en olympisk sølvmedalje i friidrett under Sommer-OL 1936 i Berlin. Han kom på andreplass på 200 meter bak sin landsmann Jesse Owens.

## OL-medaljer
* 1936  Berlin -  Sølv i friidrett, 200 meter  USA

## Referanser


## Eksterne lenker
*
Leonid Gajdaj

**Leonid Iovitsj Gajdaj** (russisk: Леони́д И́ович Гайда́й; født 30. januar 1923 i Svobodnyj, død 19. november 1993 i Moskva) var en sovjetisk filmskaper. Han er kjent for sine komedier, og filmenes hans er fortsatt svært populære i Russland.

Gajdaj var utdannet ved filmskolen i Moskva. På 1960- og 70-tallet kom han med en lang rekke kassasuksesser, blant annet *[[Tidsmaskinen (1973)|Tidsmaskinen]]* (om Ivan den grusomme), *[[Diamantarmen]]* og *[[Bruden stjålet!]]*. Etter 1975 trappet han ned, og var i liten grad involvert i filmproduksjon.

Gajdaj var gift med skuespilleren Nina Grebesjkova.

## Filmer i utvalg
*1956 – *[[Dolgij put]]*
*1958 – *[[Zjenikh s togo sveta]]*
*1960 – *[[Trizjdy voskressjij]]*
*1961 – *[[Soversjenno serjozno]]*
*1961 – *[[Samogonshchiki]]* (kortfilm)
*1961 – *[[Barbos og den utrolige pinnen]]*
*1962 – *[[Kjeltringstreker]]*
*1965 – *[[Operasjon 'Y']]*
*1967 – *[[Bruden stjålet!]]*
*1969 – *[[Diamantarmen]]*
*1971 – *[[12 stoler]]*
*1973 – *[[Tidsmaskinen (1973)|Tidsmaskinen]]*
*1975 – *[[Ne mozjet byt!]]*
*1980 – *[[Za spitsjkami]]*
*1982 – *[[Sportloto-82]]*
*1985 – *[[Opasno dlja zjizni!]]*
*1990 – *[[Tsjastnyj detektiv, ili Operatsija Kooperatsija]]*
*1992 – *[[Na Deribasovskoj khorosjaja pogoda, ili Na Brajton-Bitsj opjat idut dozjdi]]*

## Referanser


## Eksterne lenker
*
Bill Roberts

**William «Bill» Roberts** (født 5. april 1912 i Salford, død 5. desember 2001) var en britisk friidrettsutøver som deltok i de olympiske leker 1936 i Berlin og 1948 i London.

Roberts ble olympisk mester i friidrett under Sommer-OL 1936 i Berlin. Han var med på det britiske laget som vant 4 x 400 meter stafett foran USA og Tyskland. De andre på laget var Frederick Wolff, Godfrey Rampling og Godfrey Brown. Han kom på fjerdeplass på 400 meter individuelt.

## OL-medaljer
* 1936  Berlin -  **Gull** i friidrett, 4 x 400 meter stafett  Storbritannia

## Eksterne lenker
*
Godfrey Brown

**Arthur Godfrey Kilner Brown** (født 21. februar 1915 i Bengal, død 4. februar 1995 i Sussex) var en britisk friidrettsutøver som deltok i de olympiske leker 1936 i Berlin.

Brown ble olympisk mester i friidrett under Sommer-OL 1936 i Berlin. Han var med på det britiske laget som vant 4 x 400 meter stafett foran USA og Tyskland. De andre på laget var William Roberts, Godfrey Rampling og Frederick Wolff. Brown kom på andreplass på 400 meter bak amerikanske Archie Williams.

## Eksterne lenker
*